NWR รายได้วูบ-ค่าใช้จ่ายพุ่ง ฉุดผลงานไตรมาส 3/62 พลิกขาดทุน 39 ลบ.
NWR รายได้วูบ-ค่าใช้จ่ายพุ่ง ฉุดผลงานไตรมาส 3/62 พลิกขาดทุน 39 ลบ. จากปีก่อนกำไร 313.38 ลบ. ขณะที่งวด 9 เดือน พลิกขาดทุน 242.55 ลบ. จากปีก่อนกำไร 349.33
13 พ.ย. 2562

บริษัทเนาวรัตน์พัฒนาการ จำกัด (มหาชน) หรือ NWR รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) ดังนี้

โดยผลการดำเนินงานในไตรมาสดังกล่าว พลิกขาดทุน เนื่องจาก บริษัทมีรายได้จากก่อสร้างลดลงจากไตรมาสเดียวกันของปี 2561 เท่ากับ 732.44 ล้านบาท หรือ 30.51% บริษัทปรับประมาณการต้นทุนโครงการเพิ่มขึ้นจากปัญหาผู้ว่าจ้างส่งมอบพื้นที่ให้เข้าทำงานล่าช้า มีงานทับซ้อนของผู้ว่าจ้างและปรับเปลี่ยนการก่อสร้าง หยุด/ชะลองานเพราะแก้ไขแบบก่อสร้าง หลายโครงการเริ่มทยอยสร้างแล้วเสร็จ ในขณะเดียวกันมีหลายโครงการใหม่ที่เพิ่งลงนามในสัญญาก่อสร้าง หรือกำลังจะลงนามในสัญญาก่อสร้างซึ่งจะทำให้บริษัทเริ่มทยอยรับรู้รายได้
ขณะที่ค่าใช้จ่ายในการขายและจัดจำหน่ายสำหรับไตรมาส 3/62 เพิ่มขึ้น เมื่อเปรียบเทียบกับไตรมาสเดียวกันปี 2561 เท่ากับ 13.89 ล้านบาท หรือประมาณ 46.56% รวมถึงบริษัท มานะพัฒนาการ จำกัด ซึ่งประกอบธุรกิจอสังหาริมทรัพย์ มีค่าใช้จ่ายส่องเสริมการขายโครงการ เอสเพนคอนโดเฟส B และ C เพื่อกระตุ้นยอดขายเพิ่มขึ้นจากไตรมาสเดียวกัยของปี 2561 และบริษัท แอดวานซ์ พรีแฟบ จำกัด ซึ่งประกอบธุรกิจผลิตภัณฑ์คอนกรีตมีค่าใช้จ่ายเกี่ยวกับค่าขนส่งสินค้าเพิ่มขึ้นจากยอดขายที่เพิ่มขึ้นเมื่อเทียบกับไตรมาสเดียวกันของปี 2561